*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 16.06.2017 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 3

Prítomní spolu:12, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Zasadnutia sa zúčastnili všetci piati poslanci, čím bolo OZ uznášaniaschopné a rokovanie pokračovalo. Starosta zároveň privítal hostí na zasadnutí OZ : p. Jána Sekeru, p. Františka Sekeru a p. Mirgu.

*2.) Určenie overovateľov zápisnice a zapisovateľky*

Za overovateľov zápisnice určil poslanca Mgr. Igora Gašparoviča a Ing. Jozefa Škodu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.12/2017 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie  
2. Kontrola plnenia uznesení  
3. Rôzne  
4. Diskusia  
5. Záver

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

.

Poslanci vzali tieto informácie na vedomie.

*3. Rôzne*

a) Starosta obce oboznámil poslancov s návrhom p. Františka a Jána Sekerových na zámenu pozemkov, pričom poslancom predložil nákres, v ktorom sú jednoznačne označené a okótované pozemky možnej výmeny pozemkov. Následne p. František Sekera informoval poslancov, že pri výmene by obec získala väčšiu výmeru, akú by pri zámene získala rodina Sekerová.

Poslanci sa zhodli, že výmena pozemkov môže nastať až v okamihu, keď budú v rovnakej kvalite, t. j. upravené, zatrávnené a možné kosiť.

Obecný pozemok je zatrávnený, pokosený. Pozemok rodiny Sekerových je zarastený  invazívnymi rastlinami a burinou, s existujúcimi starými ovocnými stromami.

Poslanci navrhli rodine Sekerových, aby si preverili možné napojenia inžinierskych sietí na existujúce  rozvody sietí pre pozemky, ktoré by získali pri zámene, možnosť cestného - dopravného pripojenia pozemkov na Gorazdovu ulicu ( z jednej strany je trafostanica a z druhej je murované oplotenie p. Záhradníka).

Uvedený bod programu zostáva otvorený.

Po predložení príslušných vyjadrení poslanci príjmu uznesenie.

b)Starosta obce, František Juriš informoval poslancov, o písomnej žiadosti p. Mirgu ( viď príloha ) na odkúpenie pozemku za budovou Kultúrneho domu( KD).

Poslanci sa vyjadrili, že pozemok okolo budovy KDje potrebné ponechať vo vlastníctve obce pre prípad rekonštrukcie, poprípade zateplenia budovy, opravy strechy a pod. Objekt KD by mal byť voľne prístupný zo všetkých strán a všetkým občanom.

Návrh poslancov- uzatvoriť nájomnú zmluvu- využitie pozemku ako dvor, bez možnosti postavenia akejkoľvek stavby.

#### Uznesenie č.13/2017 OZ

Obecné zastupiteľstvo v Dolných Lovčiciach **n e s ú h l a s í** z predajom časti pozemku K CN par.č.121 pánovi Mirgovi.

Zdôvodnenie. Obec zostane majiteľom pozemku okolo budovy Kultúrneho domu, pre prípade rekonštrukcie budovy.

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

c)Starosta predložil poslancom ďalšiu žiadosť o odkúpenie pozemku – p. Martin Pavlík ( viď príloha) časti pozemku K CN par. č. 163/12.

#### Uznesenie č.14/2017 OZ

Obecné zastupiteľstvo v Dolných Lovčiciach **s ú h l a s í**  s predajom časti pozemku K CN par. č. 163/12 p. Martinovi Pavlíkovi - cena za pozemok bola dohodnutá vo výške 4 350,- € ( slovom: štyritisíctristopäťdesiat eur).

Predmetom predaja bude pozemok vymedzený hranicou katastra Obce Dolné Lovčice, severozápadnou hranicou pozemku s parc.č. 117/9, severnou hranicou medzi pozemkami s parc.č. 163/12 a 163/23 a spojnicou severozápadného rohu parc.č. 163/23 a severovýchodného rohu parc.č. 456/18, v katastri obce Dolné Lovčice .

Pán Pavlík si dá vyhotoviť geometrický plán, kde budú konkrétne parcelné čísla spolu s výkazom výmer.

za: **3**  ( Bartovič, Gašparovič, Ohrablová, )

proti : **2** ( Hába, Škoda )

zdržal sa : **0**

d)Starosta informoval poslancov, že z dôvodu novelizácie zákona343/2015 Z.z. o verejnom obstarávaní, ktorá platí od 1. júna 2017 a ktorou sa zvyšujú spodné hranice finančných limitov podlimitných zákaziek, bol vypracovaný Dodatok č.1 k Smernici Obce Dolné Lovčice číslo 01/2017 zo dňa 13.02.2017 ( viď príloha ). Zároveň požiadal poslancov o schválenie.

#### Uznesenie č.15/2017 OZ

Obecné zastupiteľstvo v Dolných Lovčiciach **s c h v a ľ u j e** Dodatok č.1 k Smernici Obce Dolné Lovčice číslo 01/2017 zo dňa 13.02.2017

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

e)Ekonómka obce Adriana Poláková predložila poslancom návrh Záverečného účtu obce Dolné Lovčice za rok 2016.Kontrolórka obce Klaudia Benovičová predniesla Správu nezávislej audítorky p. Ing. Veroniky Tibenskej.

#### Uznesenie č.16/2017 OZ

Obecné zastupiteľstvo v Dolných Lovčiciach **s c h v a ľ u j e** návrh Záverečného účtu obce Dolné Lovčice za rok 2016.

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

f)Starosta informoval poslancov, že Pôdohospodárska platobná agentúra zaregistrovala našu žiadosť o nenávratný finančný príspevok ( z 9.2.2016) v rámci Programu rozvoja vidieka SR 2014-2020 - Rekonštrukcia chodníka a vjazdov na ulici SNP.

Poslanci vzali uvedenú informáciu na vedomie

g) Na Úrad vlády v rámci podpory rozvoja športu sme podali žiadosť na vybudovanie detského ihriska v areály Materskej školy vo výške 13 500,-€.

V prípade, že obci bude poskytnutá dotácia, obec sa zaväzuje financovať projekt aj z vlastných zdrojov alebo iných zdrojov najmenej vo výške 5 % z rozpočtu projektu.

Ďalej sa obec zaväzuje, že dokončenú stavbu, alebo zrekonštruovanú stavbu, bude najmenej po dobu 10 rokov od dokončenia stavby, alebo jej rekonštrukcie využívať na účel, na ktorý bola dotácia poskytnutá.

#### Uznesenie č.17 /2017 OZ

Obecné zastupiteľstvo v Dolných Lovčiciach súhlasí so spolufinancovaním z vlastných zdrojov vo výške 5 % z rozpočtu projektu na vybudovanie detského ihriska v areály Materskej školy .

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

h)Informácia. Dotácia z TTSK na základe výzvy č.1/2017 „ Podpora kultúrnych a umeleckých aktivít v roku 2017“ na rekonštrukciu vstupných dverí na prícestnej kaplnke nám nebola poskytnutá.

Poslanci vzali uvedené informácie na vedomie.

i)Ďalšia informácia. **Ministerstvo životného prostredia Slovenskej republiky zverejnilo výzvu na predkladanie žiadostí o poskytnutie nenávratného finančného príspevku  zo zdrojov Operačného programu Kvalita životného  prostredia kód výzvy:** OPKZP-PO1-SC111-2017-23 **Výzva je zameraná na podporu predchádzania vzniku biologicky rozložiteľných komunálnych odpadov.**

#### Uznesenie č.18 /2017 OZ

Obecné zastupiteľstvo v Dolných Lovčiciach súhlasí s podaním žiadosti na **Ministerstvo životného prostredia Slovenskej republiky v rámci** **podpory predchádzania vzniku biologicky rozložiteľných komunálnych odpadov** – na kompostéry. Výška spolufinancovania je 5 % z celkových oprávnených nákladov.

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

j) Starosta informoval poslancov , že z Ministerstva dopravy, výstavby a regionálneho rozvoja SR nám bola poskytnutá dotácia na spracovanie územnoplánovacej dokumentácie obce vo výške 6 720,-€.

Poslanci vzali uvedené informáciu na vedomie.

k)Informácia. Pôdohospodárska platobná agentúra zverejnila [Výzvu č. 22/PRV/2017 na Opatrenie 7 – Základné služby a obnova dedín vo vidieckych oblastiach, podopatrenie 7.4](http://www.apa.sk/podopatrenie-7-4) – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry(viď príloha).Výška oprávnených výdavkov na jeden projekt činí max 120 000,-€. Výška spolufinancovania je 5 % z celkových oprávnených nákladov.

Starosta navrhol rekonštrukciu Domu smútku.

#### Uznesenie č.19 /2017 OZ

Obecné zastupiteľstvo v Dolných Lovčiciach súhlasí s podaním Žiadosti o nenávratný finančný príspevok na Rekonštrukciu Domu smútku na PPA, pričom výška spolufinancovania je 5 % z celkových oprávnených nákladov.

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

l)Starosta informoval poslancov o požiadavke občanov o osadenie dopravného zrkadla na križovatke- výjazd zo Slnečnej II na ulicu SNP (na hlavnú cestu).

Poslanci s uvedeným návrhom súhlasia a prijali nasledovne Uznesenie.

#### Uznesenie č.20 /2017 OZ

Obecné zastupiteľstvo v Dolných Lovčiciach súhlasí so spracovaním projektu dopravného riešenia na osadenie dopravného zrkadla na križovatke- výjazd zo Slnečnej II na ulicu SNP (na hlavnú cestu)- spracovateľ Ing. Milan Hába

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

m) Starosta ďalej informoval poslancov, že na TTSK bol zaslaný návrh na udelenie Pamätnej medaily predsedu TTSK Ing. Milanovi Hábovi.

Poslanci vzali uvedenú informáciu na vedomie a s návrhom súhlasia.

*4. Diskusia*

V rámci diskusie poslanci neformálne diskutovali. Starosta poďakoval poslancovi Ing. Tomášovi Bartovičovi za účasť na jarnom upratovaní v katastri obce. Zároveň pozval poslancov na tradičnú výstavu poľovníckych trofejí, ktorá sa uskutoční 24.6.2017 v KD.

*5.Záver*

Starosta poďakoval poslancom za účasť na zasadnutí OZ, za všetky návrhy, pripomienky a plodnú diskusiu.

Na záver ukončil zasadnutie .

František Juriš

starosta obce

*Overovatelia zápisnice :*

1./ Mgr. Igor Gašparovič ....................................................

2./ Ing. Jozef Škoda ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 19.06.2017